LidanRubinov/Halacha-QA huggingface dataset:
שאלה: מספיקה הערה אחת לערער לי בחירות שעשיתי: קודם כל רציתי להגיד לכם וכל הכבוד לאתר המדהים הזה עם האנשים המדהימים פה ממש! ורציתי להתייעץ אתכם על משהו. אני מרגישה שלפעמים הביטחון עצמי שלי בתחתית. ב"ה התחזקתי ואני עדין זורמת והכל. ואני גם רואה שחברות שלי ודודות שלי אוהבות להיות איתי והכל. אבל פתאום הערה קטנה מאחותי יכולה לערער את זה וזה מעצבן שהיא נתנה שם לכל אחד מהדודים. האופה,הבדרנית ולי הקוראת בתהילים. ואז אמא שלי אמרה זה נכון ואני מתפללת הרבה אבל מעצבן לחשוב שמעבר לאישיות שלי זה מה שרואים אותי כ"המתפללת". ב"ה אני יודעת שזה לא נכון שזה לא כל מה שאני ואני פעילה חברתית (לפי מה שאומרים לי(: ) אבל מעצבן לראות כמה שהביטחון של נמוך שאחותי זורק הערה או שמכל החברות שב"ה יש לי אני רבה עם אחת והכל שונה. מה לעשות במצבים כאלו?
תשובה: קודם כל, משמח לקבל מילים חמות! עברת תהליך, בחרת בדרך טובה וחשובה. ודווקא ממה שאת כותבת אני מרגישה שיש פה נערה בוגרת, חושבת ולא כל כך חסרת ביטחון עצמי. מצאת לעצמך משהו שאת מאמינה בו, והלכת בעקבותיו. וכשאמרו לך על זה משהו, לא ברחת, לא ויתרת. נפגעת, כי זה באמת פוגע כשלאנשים יש מה להגיד על האנשים סביבם, את זה לא גרם לך לוותר על הבחירות שלך. ואני חושבת שזה מראה דווקא ביטחון עצמי. אז עם כל הביטחון הזה, את שואלת שאלה- למה זה כל כך מכאיב? למה זה מערער? צודקת. זה מתסכל, ובעיקר- זה מזכיר את המחשבות שפנימיות שמסתובבות עמוק עמוק, אולי אלה שלא ממש נתנו להן מקום במודע- השאלה האם בחרתי בדרך הנכונה? מהילדות אנחנו מחפשים אישורים מהסביבה, הלמידה שלנו, כבר בגיל אפס, מתחילה ומתקדמת בזכות הסביבה. תינוק לומד לחייך- כי כשהוא עושה את זה פעם אחת כולם מתרגשים סביבו, והוא מבין שזה דבר שטוב לעשות. וזה לא רק אז, זה ממשיך לאורך כל חיינו, בעיקר כשאנחנו לא בטוחים במה שאנחנו בוחרים. הולכים קצת, מסתכלים אחורה לחפש אישור, של הורים, של מי שאנחנו אוהבים, שיגידו לנו שבחרנו נכון. עד מתי? עד שאנחנו מסוגלים לתת לעצמנו אישור מבפנים, לוותר על האישור החיצוני, ולהיות מסוגלים להגיד לעצמנו שזה הדבר הנכון. וזה קורה לאט לאט, לומדים, חושבים ומתבססים בבחירה הזו. תני לזה זמן, לא הכל קורס אם נפגעים, או חושבים אולי טעיתי, זה ר להסתכל לפעמים אחורה ולהתלבט. יותר מזה, זה רק מחזק. כי את מבינה שהדברים מורכבים, ואת חושבת עליהם. יש לנו נטייה לחשוב ב "קטסטרופליות", שאם עברנו איזה רעידה קלה בביטחון, כנראה שהכל קורס. צריך להזכיר לעצמנו שהרעידות האלה הן חלק מהחיים, ואנחנו לומדים מהן לחזק את הבסיס. וזה הגיל שאת נמצאת בו, הגיל שבו מחזקים את הבסיס. אז אמנם זה מבאס, זה לא כיף, אבל זה לא הסוף. ואת יודעת את זה יותר ממני. תמשיכי ללכת בדרך שאת מאמינה בה, תמשיכי להקשיב לאנשים שסביבך, ולדעת מה הם באים להגיד, ומה הם אמורים לעשות לך ובך. לאנשים תמיד יהיה מה להגיד, ואנחנו צריכים ללמוד לעבד אותם ולדעת לנצל אותם לכיוון הנכון. התחושה הזו לא קלה, אל תנסי להעלים אותה. תנסי להבין אותה, ולצמוח ממנה. מקווה שהצלחתי להרגיע קצת. בכל מקרה, את מוזמנת לשלוח כל שאלה וכל מה שעל ליבך! שיהיה המון בהצלחה! אביטל avitalba4 gmail.com
שאלה: הכשרת סכום: השתמשי בכפית בשרית לארוחה חלבית. כיצד להכשיר את הכפית?
תשובה: וברכת ד  א. יש להכשיר רק אם הארוחה החלבית הייתה בחם, אבל אם השתמשו רק בדברים קרים חלביים אין צורך להגעיל. ב. אם יש צורך להכשיר, אפשר לחמם סיר גדול (עדיף שלא חממו בו 24 שעות), להרתיח את המים ולהכניס את הכפית לתוכו. בברכת התורה והארץ יהודה הלוי עמיחי מכון התורה והארץ
שאלה: אכילת בצל חתוך ששהה לילה במקרר: מהם הדרכים על פי ההלכה המתירים לאכול בצל חתוך ששהה לילה
תשובה: הלכה זו אינה כתובה לא ברמב"ם ולא בשו"ע ולכן הרבה יהודים בכלל לא מכירים אותה. ולכן מי שלא מקפיד על כך יש לו על מי לסמוך. המקורות הם ח - נידה י"ז: מסכת דרך ארת פרק י"א ראשונים - תוס  שבת קמ"א. ד"ה הני תוס  ביצה י"ד. ד"ה איא בנייהו כל בו ס  קי"ח רוקח ס  רצ"ו אחרונים- שו"ע הרב חו"מ הל  שמירת הגוף סע  ז  ערוך השולחן יור"ד קט"ז:כ"ב כף החיים יור"ד ס  קט"ז ס"ק צ"ב-ג ועוד ספרי פוסקים אחרוני אחרונים.
שאלה: דיני ייחוד: כבוד הרב, אני עו"ד במקצועי שמחפשת מקום עבודה. התראיינתי למשרד עו"ד המורכב מעורך דין אחד גבר ("הבוס") ועורכת דין נוספת. ישנה גם מזכירה במקום. במידה ואתקבל לשם, האם מותר מבחינת דיני הייחוד וכיו"ב לעבוד במקום כזה. מדובר במשרד עו"ד בו מוקצה לי חדר נפרד בסמוך לחדר של הבוס וככל הידוע לי, דלת המשרד הראשית סגורה ומופעלת עם קודן. ב מראש, רונית
תשובה: לשואלת וסליחה על העיכוב. אינני יודע אם זה עדיין רלוונטי אבל אענה בכל זאת. קודם כל נגדיר שייחוד הוא שגבר ואשה נמצאים במקום ובמצב שבו לא ניתן להפתיע אותם, למשל בחדר סגור. עצם השהיה במקום זה, גם אם לא היה משהו אחר, זה אסור. דין זה הוא גם לגבי גבר עם 2 נשים. כניסה לעבודה במצב כזה היא מאד בעייתית. אמנם אם יש 3 נשים וגבר אחד יש מקום להקל, (וכך נוהגים האשכנזים), אבל מצוי מאד שעורכת דין אחת הולכת לדיון במקום אחר, ומתעכבת שם, וכן המזכירה, ואז נשארים באיסור ייחוד. ואז מה תעשי? תגידי אני צריכה ללכת? אמנם אם כל אחד נמצא בחדר שלו, ואת יכולה לנעול את חדרך, זה יותר קל, אבל זה לא מציאותי במשרד, שהרי צריכים להפגש ולדבר ויש פינת קפה וכו. כל זה מתעצם כאשר לא מדובר על פגישה חד פעמית אלא על יחסי עבודה קבועים, שיוצרים ממילא קשר חברי. הפתרון הוא אם הדלת לא תהיה נעולה מבפנים, כך שלקוח או שליח יכול להכנס ולהפתיע, זה ר. כמו כן אם הבעל נמצא קרוב באופן קבוע, ויש לו את הקוד כך שהוא יכול תאורטית להפתיע, יש מקום להקל. אפי קיציס
שאלה: כשרות של מסטיק: מסטיק של עלית לא מגדים (למשל מסטיק עלמה) בכשרות הרבנות נצרת עלית וה- OU נחשב ברמת מהדרין?
תשובה: כן.
שאלה: קבורת השליה: הרב צהריים טובים.זה שאלה שלא כל כך קשורה אלי.יש לי עוד זמן אבל זה נושא שיצא לי להסתכל ולשאול את השאלה.האם יש הלכה לקבור את השליה אחרי היריון או שזה מנהג?
תשובה: לך אין שום חובה לקבור את השליה. בימינו גם אין מנהג כזה. הדרך הנכונה היא להשאיר אותה לבית החולים שם לפעמים משתמשים בה לניסויים רפואיים ולריפוי - וזו בודאי מצווה. אין ראוי להשליך אותה בביזיון. בבתי החולים בישראל יש מי שממונה (בד"כ יהודי ירא שמים) לקבור את כל הרקמות ובכלל זה את השיליות שאין להם שימוש. דוד לוי
שאלה: קין והבל: בס ד ויאמר קין אל הבל אחיו ויהי בהיותם בשדה ויקם קין אל הבל אחיו ויהרגהו לא רשום מה קין אמר להבל והמורה שלי לתנ ך (בית ספר חילוני) אמרה שרמב ן אומר שמי שכתב את התנ ך בטעות לא רשם מה קין אמר להבל והדבר היה נראה לי לא הגיוני שזה קרה הרי דברי אלוקים אלה ובעיקר לא נראה הגיוני שהרמב ן זצק ל אמר את זה אז אמרתי לה שגם אם הוא אמר דבר דומה היא קנראה לא הבינה מה הייתה הכוונה והיא אמרה לי שאני טועה. אז שאלתי היא האם הוא באמת אמר את זה ואם לא אז מה הוא אמר שהיא הגיעה למסקנה הזו? ואם הוא בכלל לא אמר את זה אז מה פירוש הפסוק? (כך אני יוכל להשיב ולזכות גם את תלמידי הכיתה) לכבוד הרב
תשובה: יישר כוח על הרגישות שלך. בוודאי שהרמב"ן לא אומר דבר כזה. ראה את לשון הרמב"ן: רמב"ן בראשית פרק ד ".ועל דעתי, שהוא דבק עם ויהי בהיותם בשדה, כי אמר לו נצא השדה והרג אותו שם בסתר. ויתכן שנתכוון בהריגהו שיבנה העולם ממנו, כי חשב שלא יהיה לאביו זרע אחר עוד, גם פחד שלא יהיה עיקר בנינו של עולם מאחיו שנתקבלה מנחתו". אם תקרא נכון תראה כי הרמב"ן כן מנסה לחשוף את האמצעי הספרותי שיאפשר לנו לדעת מה הוא אמר להבל. אפשרות אחת שהוא מעלה היא שהוא אמר לו "הבה נצא לשדה", לאמור: המילים "ויאמר קין אל הבל אחיו" הם המשך ל"ויהי בהיותם בשדה", וכאילו כתוב "ויהי בהיותם בשדה כי קין הציע להבל קודם לכן לצאת לשדה" ואז הרג אותו. בכל מקרה, הרמב"ן כמו כל גדולי ישראל וכמו המדרש מנסה לשחזר את הדברים. נראה לי כי הדברים היפים ביותר שנכתבו על הנושא הם של נחמה ליבוביץ: ושוב יישר כוח
שאלה: צומות קלים: לאחרונה בצומות אני מתחילה להיכנס לדיכאון קשה וזה גורם לי לחוסר תפקוד. בנוסף אני לוקחת כל יום תרופות. האם יש לי היתר לא לצום בצומות מלבד תשעה באב ויום כיפור?
תשובה: לך, דכאון - מתאים מאד להכנס לדכאון מצומות אלו - אכן חורבן בית המקדש הוא סיבה לדיכאון גדול ונורא. סמוך לחורבן אנשים לא אכלו כלל מרב צער ולכן חכמים מיקדו זאת ל 4 ימים בשנה - צומות על החורבן. כיון שלא זכינו עדין לבנית בית המקדש, הרי שאנו אחראים להיות חרב גם היום - זו בודאי סיבה אמיתית ונכונה לדיכאון. חוסר תפקוד - זה אכן מצב בעייתי. בפרט אם הוא אינו מלווה בצער ודכאון על החורבן. על כך נאמר אל תפרוש מן הציבור וגם אם הצומות הללו גורמים לחוסר תפקוד - יש לצום אותם (אנשים העובדים כשכירים שנגרם להם  חוסר תפקוד  צריכים לקחת באותו יום חופש מעבודתם על חשבונם). תרופות אין בעיה לקחת תרופות בימים אלו. לגבי תרופות המצריכות שתיה או אכילה - צריך לשאול את הרופא או הרוקח האם עדיף ליטול אותם ללא אכילה  שתיה או שצריך שלא ליטול אותם באותם שעות. בתפילה לבנית בית המקדש במהרה בימינו והצומות יהפכו לששון ולשמחה לכל בית ישראל דוד לוי 098987548
שאלה: גזל מחברת ביטוח: לפני כחודשיים עברתי תאונת דרכים בזמן העבודה, אני לא אשם בתאונה מכוון שעצרתי להולכת רגל במעבר חציה ולפתע ניכנסו בי מאחור. במשך חודש הייתי בבית בימי מחלה מכוון שסבלתי מכאב ואני מטופל בפיזוטרפיה לאורך כל התקופה. אחרי חודש חזרתי לעבודה (כנהג) ואני מרגיש כאב לאחר עשר דקות שאני יושב ברכב. אני מסוגל לבצע את העבודה שלי שזה לנהוג 5-8 שעות ביום אבל אני כן סובל קצת. יש לציין שאף פעם לפני לא כאב לי הגב, לא בזמן נהיגה ולא באופן רגיל ויום יומי. ניפגשתי עם עורך דין עלמנת לתבוע את הביטוח של הרכב ולקבל כסף בעבור הסבל שלי והעורך דין הסביר לי שבכדי להוציא את הסכום הגבוהה ביותר אני אצטרך להוציא אחוזי נכות על סך 5-10 ולאחר מכן עם האחוזי נכות וכל המסמכים שיש לי נוכל להגיש את התביעה לחברת הביטוח. במידה ואני באמת אצליח להשיג את האחוזי נכות התביעה שלי יכולה להיסתכם ב 80-100 אלף שח ובמידה ואני לא אצליח התביעה תסתכם ב 10-18 אלף שח. הבעיה היא שבתכלס ביום יום כבר לא כואב לי בכלל אם אני מבצע פעולות כמו לעמוד ללכת לעשות ספורט וכאלה אלא רק כשאני נוהג אז איך אני אדע אם באמת מגיע לי 5-10 נכות? ובכלל בשביל לקבל את האחוזי נכות האלה רופאים של הביטוח לאומי הולכים לבדוק אותי ואני אצטרך "לשחק אותה" כאילו קשה לי להיתכופף ושאני מוגבל בתנועות מסויימות. שזה לא נכון בכלל אני יכול לעשות הכל. אז אני אצטרך לשחק משחק כלשהו. מצד שני זה לא פייר כלפי כי מי יודע אם זה בכלל יעבור לי? אולי עוד יומיים כבר לא יכאב לי ואולי גם בעוד 10 שנים הכאב בזמן נהיגה לא יעבור. אני יהיה חייב לשחק את המשחק כי הרי שהרופאים לא יכולים לבדוק את גופי בזמן שאני נוהג ובזמן שהם יבדקו אותי במרפאה לא יכאב לי בכלל. עכשיו השאלה האם זה גזל. כי בתכלס מי החליט כאב מה הוא? איך באמת נדע האם הכאב לי שווה ערך ל 5-10 נכות
תשובה: לך שאלת חכם - תשובה שלימה. 1. ברור שאסור לגזול, ולקבל כסף על ידי שקר וכד  -זה גזל שאתה חייב בכל רגע להשיבו לביטוח. יש גם לחשוש שהקב"ה "יזמן" לך, חלילה, צרות אחרות כדי להציל אותך מהגזל ולהשיב את הממון לבעליו. 2. יש איסור מהתורה לשקר. ולא רק איסור אלא גם הרחקה מיוחדת  מדבר שקר תרחק" הקב"ה הביא עליך צרה זו ואתה זכאי לדרוש ולקבל כל פיצוי המגיע לך ביושר. בברכת רפואה שלימה דוד לוי 098987548 הערה יתכן שכדאי לך להחליף עו"ד אם הוא מנסה להדיח אותך לשקר - לא כדאי לסמוך על אדם כזה.
שאלה: גזל מחברת ביטוח: לפני כחודשיים עברתי תאונת דרכים בזמן העבודה, אני לא אשם בתאונה מכוון שעצרתי להולכת רגל במעבר חציה ולפתע נכנסו בי מאחור. במשך חודש הייתי בבית בימי מחלה מכוון שסבלתי מכאב ואני מטופל בפיזוטרפיה לאורך כל התקופה. אחרי חודש חזרתי לעבודה (כנהג) ואני מרגיש כאב לאחר עשר דקות שאני יושב ברכב. אני מסוגל לבצע את העבודה שלי שזה לנהוג 5-8 שעות ביום אבל אני כן סובל קצת. יש לציין שאף פעם לפני לא כאב לי הגב, לא בזמן נהיגה ולא באופן רגיל ויום יומי. נפגשתי עם עורך דין על מנת לתבוע את הביטוח של הרכב ולקבל כסף בעבור הסבל שלי והעורך דין הסביר לי שבכדי להוציא את הסכום הגבוהה ביותר אני אצטרך להוציא אחוזי נכות על סך 5-10 ולאחר מכן עם אחוזי הנכות וכל המסמכים שיש לי נוכל להגיש את התביעה לחברת הביטוח. במידה ואני באמת אצליח להשיג את אחוזי הנכות התביעה שלי יכולה להסתכם ב: 80-100 אלף ש"ח ובמידה ואני לא אצליח התביעה תסתכם ב 10-18 אלף שח. הבעיה היא שבתכלס ביום יום כבר לא כואב לי בכלל אם אני מבצע פעולות כמו לעמוד ללכת לעשות ספורט. וכאלה אלא רק כשאני נוהג אז איך אני אדע אם באמת מגיע לי 5-10 נכות? ובכלל בשביל לקבל את אחוזי הנכות האלה רופאים של הביטוח לאומי הולכים לבדוק אותי ואני אצטרך "לשחק אותה" כאילו קשה לי להתכופף ושאני מוגבל בתנועות מסוימות. שזה לא נכון בכלל אני יכול לעשות הכל. אז אני אצטרך לשחק משחק כלשהו. מצד שני זה לא הוגן כלפיי כי מי יודע אם זה בכלל יעבור לי? אולי עוד יומיים כבר לא יכאב לי ואולי גם בעוד 10 שנים הכאב בזמן נהיגה לא יעבור. אני יהיה חייב לשחק את המשחק כי הרי הרופאים לא יכולים לבדוק את גופי בזמן שאני נוהג ובזמן שהם יבדקו אותי במרפאה לא יכאב לי בכלל. עכשיו השאלה האם זה גזל: כי בתכלס מי החליט כאב מה הוא? איך באמת נדע האם הכאב לי שווה ערך ל 5-10 נכות
תשובה: כואב לשמוע שאתה סובל. ואשריך שאתה מחפש את דרך האמת ללכת ביושרה. כמובן שמגיע לך פיצויים על הכאבים שיש לך בזמן הנהיגה, אך אסור לשקר בשביל כך. אתה צודק, שעל פי ראות עינינו אם משקרים אפשר להרוויח באופנים שונים, מה שנראה לנו שנרוויח. אך תורתנו מלמדת אותנו אחרת (ויקרא יט, לו): "מאזני צדק אבני צדק איפת צדק והין צדק יהיה לכם אני ה  א-להיכם." התורה מלמדת אותנו, שחייבים להיות ישרים. ולכן נסמך לפסו  זה האמירה שה  הוא האלוקים, כי הוא יודע האם אנו ישרים או שאנו חלילה סרים מדרך האמת. אפילו שרבים משקרים - אין זה דרך התורה. אנו מצווים להיות ישרים, אף אם נפסיד מכך הרבה כסף. לביטוח יש כללים, והרופאים קובעים מתי מגיע לך כסף ומתי לא. וגם אם לא תרוויח מהם כסף, אתה צריך להיות ישר כל הדרך. אנו מאמינים בה  יתברך, שדואג להולכים בתמים. וכדברי דוד המלך: "נער הייתי גם זקנתי ולא ראיתי צדיק נעזב". בתפילה שכאבך יחלפו, וה  הטוב ישלח את ברכתו לך ולכל משפחתך. הלל
שאלה: עשבי תיבול בשביעית: אדנית של נענע שבמהלך הקיץ האחרון התייבשה והפסיקה לצמוח, החלה שוב להנץ ניצנים, כנראה בעקבות הגשמים. מה דין העשבים? האם מותרים בשימוש? איך מטפלים בעשבי תיבול בשביעית? ב מראש על מענה. ב.
תשובה: לך ניתן (ואולי מצוה) להשתמש בהם בקדושת שביעית. לענ"ד אין גזירת ספיחין באדנית ובכל מקרה לא בצמחים רב שנתיים. ובהצלחה דוד לוי 098987548
שאלה: בריונות ברשת: לפני כמה זמן התרחש מקרה בבית הספר שלי ורציתי לדעת האם מה שקרה מותר לפי ההלכה היהודית. המקרה הוא כזה: תלמיד אחד שלח ל4 חברים שלו תמונה של מישהו אחר עם כיתוב רע על התמונה (לשון הרע). אחד מהילדים שקיבל את התמונה שמר אותה במחשב שלו והראה למנהל, שהחליט להשעות את הילד ששלח את התמונה המקורית. השאלה שלי היא האם מותר למנהל להשעות את התלמיד ששלח את התמונה לפי ההלכה היהודית? המוני תודות,
תשובה: לך 1. חובתו של המנהל להשעות את התלמיד. 2. לענ"ד עליו לאסור עליו שימוש במחשב לפחות עד סוף שנת הלימודים. הנימוקים 1. המנהל - תפקידו לחנך והעונש הוא בהחלט חינוכי. מי שפוגם בחברה ובחברים - יש להענישו במניעת החברים ולאלץ אותו ללמוד לבדו בבית זו בודאי דרך נכונה. 2. כל אדם הרואה ילד קטן שאינו יודע להשתמש בגפרורים ומשחק בהם - חובה להוציא אותם מידיו בכל מחיר ובכל צורה שהיא גם אם הוא אינו המחנך שלו. הילד עלול לשרוף את עצמו ואת הסביבה. הנער הזה השתמש במחשב כדי לשרוף את חבריו (ומעשה כזה דומה לשריפה ממש). לכן כל מי שביכולתו, אפילו איננו מחנך שלו, צריך למנוע ממנו שימוש וגישה למחשב, לפחות למספר חודשים עד שיגדל ויבין את משמעות מעשיו. ובזהירות באש דוד לוי
שאלה: כהנים: אבי נוהג מנהג ילדות מהבית לעלות כהנים בשחרית של שבת אך לא מוסף. האם הדבר נכון? האם יש אסמכתא לכך?
תשובה: לך אין זו דרך ארץ, וגם מנוגד להלכה, שתשאל אם אביך נוהג נכון. עליך לעלות שחרית ומוסף פרט למקרים בה אתה מתפלל ביחד עם אביך או כאשר אתה מתפלל בבית הכנסת הקבוע שלו (גם בלעדיו). במקרים אלו תנהג כמוהו. ובשמחה דוד לוי 098987548
שאלה: חרקים בעלים: אנו רוצים להשתמש בעלי לואיזה נענע לימונית ומרווה מדובר בעלים לא גוש קטיף נענע טרי לואיזה לפעמים קונים מיובש לפעמים רגיל וכן לימונית ומרווה פעמים יבש פעמים רגיל. האם אפשר לשים את העלים ישירות בתוך התה ולשתות בלי סינון לפני ששותים??? האם חייב לסנן במסננת בד צפופה?? האם צריך ליזהר מאד דברים שקונים עלים אלו??
תשובה: צריך זהירות גדולה, כל חרק שאוכלים (חו"ש) הוא 5 איסורי דאורייתא. אפשר לחלוט ואחר כך לסנן. אפשר לרכוש מסננת אצלנו באתר או בחנות לכלי בית. מי שבקי בקי בבדיקה וודאי יכול לבדוק את העלים לעשות תה ולשתות בלא סינון.
שאלה: חרקים בעלים: אנו רוצים להשתמש בעלי לואיזה נענע לימונית ומרווה מדובר בעלים לא גוש קטיף נענע טרי לואיזה לפעמים קונים מיובש לפעמים רגיל וכן לימונית ומרווה פעמים יבש פעמים רגיל. האם אפשר לשים את העלים ישירות בתוך התה ולשתות בלי סינון לפני ששותים??? האם חייב לסנן במסננת בד צפופה?? האם צריך ליזהר מאד דברים שקונים עלים אלו??
תשובה: סליחה על העיכוב במענה בשל תקלה טכנית מצ"ב תמונה של מסנן שאנו ממליצים להניח ע"ג את העלים וליצוק מים רותחים
שאלה: חרקים בעלים: בהמשך לשאלה על עלי לואיזה נענע ומרווה לא גוש קטיף מה העיה להכין מהם תה הרי גם אם ודאי יש תולעים הם נשארים בתוך העלים ואם הם יצאו למים יבחינו בהם אז ממה נפשך אם אכין תה מעלים כאלה שלא גוש קטיף ולא אסנן את המים אם הראה שהמים נקיים אפשר לשתות מהם לא???כי גם אם יש תולעים שהעין לא יכולה לראות לא נאסרו לא כך????
תשובה: זה נכון שמי שבקי בבדיקת חרקים יכול לשתות אחרי בדיקת המים.
שאלה: בצל בשרי במחבת חלבית: טיגנו במחבת חלבית לא בת יומו בצל שנחתך בסכין בשרית שנגעה היום בעוף קר. מה הדין של האוכל והמחבת.
תשובה: יש כאן מספר נקודות שהן חסרות ושצריך לברר אותן כדי להגיע להכרעה הלכתית. תנסה קודם לבדוק בסימולטר כשרות, ואם לא הגעתם לתשובה ברורה אז תתקשרו וקבלו מעני אנושי.
שאלה: כזית?: אכלתי כריך והבאתי את החלק הקשה לחברתי ואני אכלתי את החלק הרך. האם הייתי צריכה לברך ברכת מזון? האם זה היה כזית? והאם ספק דאורייתא לחומרא?
תשובה: וברכת ד  הפרוש המקובל של "כריך" הוא שתי פרוסות, וא"כ החלק הרך של שתי פרוסות הוא יותר מכזית. בברכת התורה והארץ יהודה הלוי עמיחי מכון התורה והארץ
שאלה: אבלות: אבי הביולוגי הלך אמש לעולמו. בהיותי בן שנתיים התגרשו אבי ואימי ומאז פגשתי באבי פעמים ספורות, כאשר מעולם לא היה בינינו קשר של ממש בעיקר משום שהוא בחר כך (לא הייתה מניעה אובייקטיבית שנהיה בקשר אלא כנראה שאבי בחר להקל על עצמו). היום תיערך ההלוויה ואין לי כוונה ללכת או לקחת על עצמי מנהגי אבלות. רציתי לדעת מה עמדת ההלכה במקרה כזה. בכל מקרה אני כהן ובכל שנותיי נכחתי בשתי הלוויות בלבד. שבת ו
תשובה: וברכת ד  ההלכה סוברת שאב ביולגי הוא אב למרות שהוא נטש את ילדיו. הצטערתי פעמיים. א. על הפטירה ב. על המצב שהיה בינכם. בנחמת ציון תנוחם בברכת התורה והארץ יהודה הלוי עמיחי מכון התורה והארץ
שאלה: אוכל כשר: שאני הולכת לצפות בסרט בבית קולנוע תמיד אני מתלבטת האם מותר לי לאכול פוקפורן. בית הקולנוע פתוח בשבת, אך המוכר מציין בפניי שהפוקפורן כשר ואף מציג לי את הכשרות שלו. א. האם יש בעיה הלכתית לאכול באמצע שבוע אוכל, במקום שפתוח גם בשבת, על אף שהאוכל כשר? ב. האם אני לא אמורה לחשוש מהשאלה איך הם מנקים את המכונת פוקפורן?הרי מי מבטיח לי שהסקו ץ איתו הם מנקים לא משתמשים בו גם לאוכל בשרי וגם חלבי? אודה לכם על התשובה. שבת
תשובה: וברכת ד  לדעות שכלי שבשלו בו בשבת נאסר, א"כ המכשיר אסור ואין לאכול מהמבושל בו. אמנם יש מקילים, אבל לכתחילה יש להחמיר ולא להשתמש בפופקורן שבושל בתנור שבשלו בו בשבת. ב. במכשיר עצמו אין עושים בו בשר או חלב אלא פופקורן, ואין צריך לחוש לסקוצ, אבל כבר כתבתי שישי בעיה של אכילת דברים שבשלו בהם בשבת. בברכת התורה והארץ יהודה הלוי עמיחי מכון התורה והארץ
שאלה: כיסוי הראש בטלית ע  י רווק: כב הרב: שלחתי שאלה זו בתחילת השבוע לאתר מורשת, אך אני שולח אותה בשנית לכאן בבקשת סליחה אם הרב כבר ראה אותה ולא הספיק לענות עליה. כב הרב שרלו, אחדשה"ט! בשבועות האחרונים החל בני, בן 16, לכסות את ראשו עם טליתו במהלך תפלת שחרית. יש לציין כי אנו נוהגים לפי מנהגי אשכנז וחרף העובדה שלא לבשתי טלית גדול עד לאחר שהתחתנתי, הוריתי לבניי ללבוש טלית גדול בהגיעם לגיל מצוות וכך עושים. בבית הכנסת שלנו ואף בישיבה בו לומד, אין הרווקים נוהגים לכסות את ראשיהם בטלית, וזאת בהתאם לשיטת המגן אברהם (או"ח ח:ב, ו : "משמע בקדושין דף כ"ט שבחור שלא נשא אשה לא היה מכסה ראשו בטלית אפילו הוא ת"ח"). אך ראיתי שהרב יעקב עמדין תמה על המג"א וקבע במור וקציעה (או"ח ס ח ) שאין לחלק בין נשואים לבין רווקים, וכן מצדדים עוד שורה של פוסקים כגון החתם סופר ולבושי מרדכי, כמפורט בספר מנהג ישראל תורה (או"ח סי ח אות ד ), ו : "מור וקציעה בסי זה והבאר היטב לקמן סו"ס י"ז חולקין עליו דשם בקדושין לא מיירי מטלית של מצוה, וא"כ בין נשוי ובין אינו נשוי ת"ח ואינו ת"ח כולם צריכין לכסות ראשם בטלית, ובס ספרא רבה דישראל (פרק י"ב) מביא בשם החת"ס שדחה ראיות המג"א מטעם אחר דבזמן הגמ הלכו כל היום מעוטף בטלית וזה לא שייך גבי פנוי, אבל בשעת התפלה אף פנוי יעטף ראשו בטלית, וכן הובא בשו"ת לבושי מרדכי (מהדו"ת סי ב ) דבבית מדרשו של הגאון בעל אמרי אש זצ"ל גם הבחורים הי מתעטפים על ראשיהם, וכן הובא בס ויגד משה על עניני נשואין (נדפס בסוף ספר שלחן העזר) שהגה"צ ר מיכל פאפער מסערדהעלי הנהיג את בני ישיבתו שיתנו הטלית גם על ראשם בימי בחרותם." אשר על כן, האם עליי להעיר לבני שכיסוי הראש בטליתו נוגד את המנהג המקובל ונתפס כעניין לא נורמטיבי (אם כי יש לציין שלמיטב ידיעתי לא רב בית הכנסת ולא רבו ולא כל אדם אחר העיר לו על כך) או שמא מוטב לו להמשיך ולהתפלל עם ראשו מכוסה בטליתו כפסיקת המור וקציעה ויתר הפוסקים הנ"ל, ובמיוחד אם כיסוי הראש מסייע לו להתרכז ולהתפלל בכוונה יתירה? ערב שבת ו התורה והמצווה, ד.
תשובה: בשל העובדה שדברי המגן אברהם נתונים במחלוקת גדולה, וגם מלשונו משמע שהדבר בכלל תלוי במנהג, ובשל העובדה שהבן שלך מתפלל יותר טוב בדרך זו וחש כי הוא עוטף את ראשו בתפילה כראוי, ובשל העובדה שמנהגים ספרדיים רבים כוללים בתוכם גם את עטיפת הראש בתפילה - יהיה נכון יותר שלא להתערב, ולהניח לבנך לעשות את מה שמחזק אותו בתפילה. ויישר כוח על האחריות והרגישות
שאלה: שבועה ונדר: הרב, ראשית, עליי לציין שאתם עושים עבודת קודש ולכן גדולה. ישר כוח גדול על כך. שנית, רציתי לשאול האם יש הבדל בין נדר לשבועה? מה זה כל אחד מהם? וגם- האם מותר היום להישבע או לנדור נדרים? יש היום משמעות לשבועה או נדר? רבה :):)
תשובה: מבחינות רבות קיים דמיון בין נדר לשבועה, אולם יש הבדלים מהותיים ומעשיים ביניהם. התורה אומנם כרכה יחד, באותו פסוק, את איסורי נדר ושבועה, אולם קיים הבדל מהותי ביניהם. ההבדלים בין שבועה לנדר הם: שבועה אינה תופסת בלי שם השם, ואילו בנדר אין מקום כלל להזכרת שם שמים. שבועה בחלקה אינה מופרת, ואילו נדר יכול להיות מופר על ידי חכם בכל המקרים והאופנים. שבועה אינה תופסת ואינה חלה על דבר האסור או על דבר מצווה, אלא רק על דבר רשות, ואילו נדר חל על כל סוגי המעשים. לפי ההלכה קיימים מספר סוגי נדרים, ביניהם: נדרי איסור - בהם אדם אוסר חפץ מסוים בשימוש לו מסוים, או אוסר אותו לאחרים ליהנות ממנו או מחפציו. נדרי נזירות - קבלת האדם על עצמו להיות נזיר. להלכות אלו להם מוקדשת מסכת נזיר. נדרי תענית - קבלת האדם על עצמו להתענות. דיני נדרים אלו מופיעים בתלמוד במסכת תענית. נדרי מצווה - נדר לקיים מצווה כלשהי. לגבי שבועה: אסור להישבע סתם בשם ה  שנאמר: לא תשא את שם ה, אמנם בפסוקים מדובר על שבועת שקר. אך הרמב"ן אומר "ועל דרך הפשט יאסור עוד שלא ישא על שפתיו השם הנכבד על חנם", ועוד נאמר במסכת תמורה דף ג : שזה נקרא בלשון חכמים מוציא שם שמים לבטלה. סתם להישבע יש בעיה של מצד נדר מפיו, שהרי למדונו ח לומר על דברים "בלי נדר" שאם ח"ו לא נוכל לקיים את הדברים לא נחטא בזה. זו הסיבה שחיילים דתיים בצבא נהגו שלא להישבע אלא להצהיר. לכן היום אין להישבע כלל, בשום אופן. ועדיף גם שלא לנדור נדרים כלל. בהצלחה רבה, הלל
שאלה: שלג: הייתי מעוניין לדעת האם שלג זה מוקצה ומה מותר לעשות איתו בשבת.
תשובה: וברכת ד  איננו מוקצה, אבל אסור להדק או להפשיר. בברכת התורה והארץ יהודה הלוי עמיחי מכון התורה והארץ
שאלה: התחזקות: תמיד גדלתי כחילוניה, בקיבוץ חילוני, ובשבועות האחרונים אני מרגישה צורך להרחיב את זהותי כיהודייה. החלטתי להתחיל לבצע לאט הלכות, אך ישנם כל כך הרבה דברים שאשמח לדעת כיצד ניתן לדעת אותם? בנוסף, נולדה לי בת בכורה ומשאת נפשי היא לגדלה כמסורתית בבית כמה שיותר מסורתי. אז כהתחלה, האם אתה ממליץ על השם עמליה? ומהי משמעותה השם?
תשובה: ב"ה, עמליה זה שם נפלא, אדם לעמל יולד (ספר איוב פרק ה פסוק ז)והוא צריך לכוון את העמל הזה לשם ה.(מסכת סנהדרין דף צט עמוד ב). אם את רוצה להתחיל לקיים הלכות כדי למצא מי שתדריך אותך בענין, בנתיים אפשר ללמוד מספרים או מאתרים. אשמח לעזור בפלפון 052-7710491 דני ארגמן
שאלה: זיווג: ישנו מישהו שמוצא חן בעיניי מאוד שנים רבות (בחור בעל מידות טובות וירא שמיים) וביקשתי מחברה שלי לקשר בינינו. מסתבר שדווקא כעת הוא לא פנוי כי בדיוק הציעו לו מישהי. היה לי קשה מאוד לשמוע זאת, אך החלטתי לסמוך על הקב"ה ולקבל את המציאות כפי שהיא (מתוך ידיעה שדבר לא סגור עדיין). השבוע, היה אירוע של מכר משותף של שנינו והייתה לי ההזדמנות להיות איתו ועם אנשים נוספים שקרובים אליי במכונית (טרמפ לאירוע), אך מסיבות טכניות לא הצלחתי להגיע. רציתי לשאול האם אגיע אל הזיווג שלי בסופו של דבר ללא קשר למקום ולזמן שאני נמצאת? כלומר, גם אם לא אהיה נוכחת במקום מסוים, אם מישהו מיועד לי ניפגש שוב? שאלה נוספת היא- העובדה שלא נרשמתי ללימודים דווקא בבר אילן (פוטנציאל עצום לזוגיות) לא משנה לשאלת הזיווג כי הכל משמיים וכך או כך אגיע אליו? אודה לתשובה. מראש!
תשובה: ב"ה, מציאת זיווג לא תלויה בארוע זה או אחר, אלא בתפילה והשתדלות, אם את משתדלת אז לא משנה אם הפסדת טרמפ או לא, הרי את לא יושבת בחיבוק ידים אלא נוקטת פעולות ואם לא עכשיו אז פעם אחרת יצליח. כנ"ל לגבי לימודים, אמנם יש שם פוטנציאל גדול אבל לא בגלל זה צריך להכריע על מקום לימודים. אלא להשתדל בכל מיני דרכים אחרות. דני ארגמן
שאלה: נדר או לא: לפני כמה שנים לקחתי על עצמי לקרוא בכל יום מזמורים מסוימים וכן בסוף תפילת שחרית האם ניתן פשוט להפסיק לומר או שיש בזה מעין נדר?
תשובה: וברכת ד  השאלה איך התחלתה לומר אם קבלת עליך כמנהג טוב ועשית כן שלש פעמים בלי נדר, א"כ צריך לעשות התרה. אם מראש לא התכוונת אלא זמן מסוים או תקופה מסוימת אין צורך בהתרה. יש אומרים שלעניין זה מספיקה תפילת כל נדרי, אבל כדאי לעשות התרה. בברכת התורה והארץ יהודה הלוי עמיחי מכון התורה והארץ
שאלה: עליית כהנים: האם כהן מחוייב בשבת עלייה בשחרית ובמוסף? אני שואל כי התפללתי בביכנס בצפת שם מנהג המקום הוא לא לעלות מוסף. האם יש אסמכתא לדבר?
תשובה: וברכת ד  עיקר הטעם שלא נשאו כפים הוא חשש שכרות. אמנם בימינו לא מצוי, והם צריכים לשנות מנהגם, אבל מכיון שהם נוהגים כך. על כן אין לך לשנות מנהגם ואין לעלות. עדיף לצאת לפני רצה במוסף כדי שלא יכנס כלל לספק. בברכת התורה והארץ יהודה הלוי עמיחי מכון התורה והארץ
שאלה: נדירת נדר הפוגעת בבריאות: אני בת 15 וחצי נדרתי נדר בלי כוונה וכתוצאה מדיכאון על אכילת יתר שאני יאכל שבוע שלם רק עגבנייה מלפפון ותפוח, הבנתי כי זה אינו אפשרי שאוכל לאכול ככה וכי זה יפגע בבריאותי ויגרום לבעיות רבות, אין באפשרותי להתיר את הנדר מאחר והוריי יתעצבנו על מעשיי, מה לעשות? האם אני יכולה לאכול?
תשובה: וברכת ד  זה נכלל בנדרי שגגות שאינם נדרים (סי  רלב), כיוון שידוע שאי אפשר לאכול רק מלפפון ועבניה ותפוח אחד ביום הדבר לא מציאותי. בברכת התורה והארץ יהודה הלוי עמיחי מכון התורה והארץ
שאלה: הבדלה: כבוד הרב שמעתי שאפשר לעשות הבדלה על משהו אחר שהוא לא יין מיץ ענבים. האם זה נכון? אם כן, על מה?
תשובה: עדיף לעשות על יין או מיץ ענבים (הכשר לקידוש). במידה וזה לא מתאים מסיבות שונות, מותר אף על משקה שנקרא חמר מדינה, דהיינו משקה מכובד ששותים באותה מדינה (אולי בירה וכדומה). רבה